b'\n_START_ARTICLE_\nMedalyang Pierre de Coubertin\n_START_PARAGRAPH_\nAng medalyang Pierre de Coubertin, na kinikilala ring bilang medalyang De Coubertin o medalyang Tunay na Diwa ng Mabuting Pakikipaglaro, ay isang tanging medalya na ibinibigay ng Pandaigdigang Lupong Olimpiko sa mga manlalaro na nagpapamalas ng diwa ng mabuting pakikipaglaro sa mga kaganapang Olimpiko._NEWLINE_Ang medalya ay ipinasinaya noong 1964 at ipinangalan bilang parangal kay Pierre de Coubertin, ang nagtatag ng Pandaigdigang Lupong Olimpiko. Ayon sa Museong Olimpiko, "ito ay isa sa mga pinakamarangal na sanghaya na maihahandog sa Olimpikong manlalaro."'